open-index/open-wikipedia-markdown huggingface dataset:
Իվետ Շովիրե

**Իվետ Շովիրե** (), (), բալետի ֆրանսիացի պարուհի, բալետային արվեստի ուսուցիչ, համաշխարհային բալետի ամենավառ աստղերից մեկը։ 1964 թվականին արժանացել է Պատվավոր Լեգեոնի շքանշանի։

## Կենսագրություն
Իվետ Շովիրեն ծնվել է 1917 թվականի ապրիլի 22-ին Փարիզում։ Բալետով զբաղվել է 10 տարեկանից՝ հաճախելով «Գրանդ» օպերային կից դպրոցը (1927-1931 թթ.): Սովորել է Բ. Կնյազևի և Վ. Գզովսկու մետ։ 13 տարեկանից հայտնվում է մասնագետների ուշադրության կենտրոնում։ Արդեն 1941 թվականից Շովիրեն դառնում է «Գրանդ» օպերայի առաջատար պարուհին :

## Կարիերա
Սկսած 1963 թվականից Շովիրեն հանդես է գալիս նաև բալետային այլ հեղինակավոր խմբերի կազմում, այդ թվում՝  Փարիզի «Ելիսեյան դաշտերի թատրոնի» և Միլանի «Լա Սկալայի»։ Այս տարիներին նա արդեն համաշխարհային բալետի ամենահայտնի ու պահանջված աստղերից էր։  «Գրանդ» օպերայի  բեմում Շովիրեի վերջին ելույթը կայացել է 1972 թվականին։ Նույն թվականին Ֆրանսիայում ստեղծվել է «Իվետ Շովիրեի անվան մրցանակը։ Կարիերայի ավարտից հետո Շովիրեն դասավանդում էր «Գրանդ» օպերային կից դպրոցում։

Շովիրեն  հատկապես փայլել է Ա. Ադանի «Ժիզել», Բ. Բարտոլինի՝ Չայկովսկու երաժշտության հիման վրա ստեղծված «Ռոմեո և Ջուլիետ» բալետներում։ Նա բազմիցս հանդես է եկել համաշխարհային բալետի լեգենդար  ներկայացուցիչներից մեկի՝ Ռուդոլֆ Նուրիևի հետ։ Վերջինս Իվետին «լեգենդ» էր անվանում։

Շովիրեն նաև բեմադրիչ էր. նա «Լա Սկալայում» բեմադրել է «Ժիզելը», «Ռոմեո և Ջուլիետը» և այլ բալետներ։ Տաղանդավոր պարուհին նկարահանվում էր նաև ֆիլմերում։ 1997 թվականին հրատարակում է իր ինքնակենսագրությունը։

## Հրատարակված աշխատություններ
* *Je suis ballerine* (1960)

## Պարգևներ
Պատվավոր Լեգեոնի շքանշան

## Արտաքին հղումներ
• Marie-Claude Pietragalla & Yvette Chauviré: Les Deux Pigeons YouTube video; retrieved 22 January 2016.
* Իվետ Շովիրե 
* Իվետ Շովիրե (տեսանյութ).

## Ծանոթագրություններ

Կատեգորիա:Պատվո լեգեոնի շքանշանի ասպետներ
Կատեգորիա:Պատվո լեգեոնի շքանշանի կոմանդորներ
Կատեգորիա:Պեր Լաշեզ գերեզմանատանը թաղվածներ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի պարուհիներ
Կատեգորիա:Ֆրանսիացի խորեոգրաֆներ
Կատեգորիա:Երկարակյացներ
Օսլո-ֆյորդ

**Օսլո-ֆյորդ** (), ծոց Նորվեգիայի հարավ-արևելքում։ Ունի 102 կմ երկարություն և ձգվում է Դանիական նեղուցից (հարավ) մինչև մայրաքաղաք Օսլո (հյուսիս)։ Ֆյորդի մուտքի մոտ գտնվում է երկու փարոս՝ արևելքում գտնվող Տորբորնսքերը () և արևմուտքում գտնվող Ֆերդերը (): Ծոցը Դրյոբաք () նեղուցով բաժանվում է ներքին և արտաքին մասերի։

մինի|աջից|Օսլո-ֆյորդի քարտեզը հարակից բնակավայրերով:
Չնայած անվանմանը՝ Օսլո-ֆյորդը աշխարհագրական իմաստով ֆյորդ չէ բառից։ Մեր թվարկության առաջին հազարամյակում այն կոչվում էր Վիքեն ծոց  (): Ներկայիս անվանման ստուգաբանությունը հայտնի չէ։

## Բնակչություն
Օսլո-ֆյորդում բնակվում է 1,96 միլիոն մարդ։ Նորվեգիայի բնակչության 40 % -ից ավելին բնակվում է Օսլո-ֆյորդի մոտ, ավտոմոբիլային ճանապարհով ընդամենը 45 րոպե հեռու։ Այստեղ են գտնվում նավերի և լաստանավերի ամենածանրաբեռնված և ակտիվ նավագնացության նորվեգական երթուղիները։

Չնայած ֆյորդն ունի բազմաթիվ բնակեցված կղզիներ՝ բնակչության մեծ մասը ապրում է մայրցամաքում։

## Աշխարհագրություն և կլիմա
Ֆյորդի ներքին հատվածը պատված է անտառներով, հիմնականում կեչիներ և սոճիներ։

Այստեղ է գրանցվել Նորվեգիայի միջին տարեկան ամենաբարձր ջերմաստիճանը, որը եղել է 7,5&nbsp;°C: Ֆյորդի ամենացուրտ ամիսը փետրվարն է (-1,3&nbsp;°C), ամենատաքը՝ հուլիսը (17,2&nbsp;°C): Կենտրոնական կղզիները ամենատաք վայրն են Նորվեգիայում, ինչը բարենպաստ պայմաններ է ստեղծում այգեգործության համար։

## Պատմություն
Օսլո-ֆյորդի տարածաշրջանի ամենահին բնակատեղիները թվագրվում են քարի և բրոնզի դարերով։ Այստեղ հայտնաբերվել են վիկինգների ամենալավ պահպանված նավերը։

Ծոցի ափին ամառանոց էր վարձել հայտնի գեղանկարիչ Էդվարդ Մունկը։ Նրա բազմաթիվ կտավներում կարելի է տեսնել ֆյորդին նվիրված տեսարաններ։  Պատահական չէ, որ Մունկի ամենահայտնի կտավում («Ճիչ») պատկերված է հենց Օսլս-ֆյորդը։

1940 թվականի ապրիլի 9-ին դանիա-նորվեգական ռազմագործողության շրջանակներում ֆյորդը դարձել է պատերազմական թատերաբեմ նորվեգական կայազորի և գերմանական դեսանտային խմբի համար։ Օսկարսբյորգ ամրոցի հրամանատարը հրահանգում է 280 միլիմետրանոց թնդանոթներից կրակ բացել Դրյոբաք նեղուցից ծոց մտած գերմանական «Բլյուգհեր» ծանր հածանավի ուղղությամբ։ Հածանավը արագ խորտակվեց, իսկ մյուս գերմանական նավերը նահանջեցի դեպի ծոցի ներքին ջրեր։ Այդ քայլը հնարավորություն տվեց նորվեգական թագավորական ընտանիքին և կառավարությանը հեռանալ մայրաքաղաքից և ստանձնել նորվեգական դիմադրության շարժումը Երկրորդ համաշխարհային պատերազմի ժամանակ։

## Լաստանավային անցում
Օսլո-ֆյորդում գործում է ուղևորա-ավտոմոբիլային լաստանավային անցում, որը Հորթեն և Մոս կոմունաները միացնում է իրար։

## Պատկերասրահ

Պատկեր:2010-10-25 Oslofjord.jpg
Պատկեր:DS Oster Oslofjorden (01).jpg
Պատկեր:Akershus Geitholmen IMG 9874.JPG
Պատկեր:Barnacle Geese (5888056045).jpg


## Արտաքին հղումներ
* Օսլո-ֆյորդ: 

Կատեգորիա:Նորվեգիայի ֆյորդեր
Կատեգորիա:Նորվեգական ծովի ծոցեր
Յանն Էրիկ դե Լանլայ

**Յանն Էրիկ Ռանդա Բահեզրե դե Լանլայ** (; ծնվել է 1992 թվականի մայիսի 14-ին Ստավանգերում, Նորվեգիա), նորվեգացի ֆուտբոլիստ, «Ռուսենբորգ» ակումբի և Նորվեգիայի հավաքականի հարձակողական կիսապաշտպան։

## Ակումբային կարիերա
Յանն Էրիկը համարվում է «Վիկինգ» ֆուտբոլային ակումբի սան։ 2010 թվականի հոկտեմբերի 17-ին «Օդդա»-յի դեմ խաղում նա նշեց իր դեբյուտը Տիպպելիգայում։ 2011 թվականի հուլիսի 31-ին «Ֆրեդրիկստադ»-ի դեմ արտագնա խաղում Լանլայը խփեց իր առաջին գոլը նոր ակումբի կազմում։

2015 թվականի հուլիսի 17-ին «Վիկինգ» և «Ռուսենբորգ» ակումբները համաձայնության եկան Լանլայի տրանսֆերի շուրջ։ Նոր ակումբում Յանն Էրիկը պետք է խաղար «19» համարի ներքո։ Օգոստոսի 2-ին «Սարպսբորգ 08»-ի դեմ խաղում Լանլայը նշեց իր դեբյուտը նոր թիմի կազմում։ Սեպտեմբերի 27-ին իր նախկին թիմի` «Վիկինգ»-ի դեմ արտագնա խաղում նա խփեց իր առաջին գոլը «Ռուսենբորգ»-ի կազմում։ Ակումբի կազմում Էրիկը կրկնակի անգամ դարձել է առաջնության չեմպիոն։

## Միջազգային կարիերա
Յանն Էրիկի հայրը եղել է ֆրանսիացի, մայրը` նորվեգացի, դրա համար էլ Լանլայը կարող էր հանդես գալ կամ Ֆրանսիայի հավաքականում, կամ էլ Նորվեգիայի հավաքականում։ Լանլայը ընտրեց Նորվեգիայի հավաքականը և նրա կազմում հանդես եկավ տարբեր տարիքայինների խմբերում։ 2013 թվականի նոյեմբերի 8-ին ՀԱՀ-ի հավաքականի դեմ ընկերական խաղում Յանն Էրիկը նշեց իր դեբյուտը Նորվեգիայի հավաքականի կազմում։ 2014 թվականի հունվարի 15-ին Մոլդովայի հավաքականի դեմ արտագնա խաղում նա խփեց իր առաջին գոլը Նորվեգիայի հավաքականի կազմում։

2013 թվականի հունիսին Լանլայը հայտավորված էր Նորվեգիայի երիտասարդական հավաքականի կազմում, որպեսզի մասնակցի Եվրոպայի երիտասարդական առաջնությանը, որն անցկացվում էր Իսրայելում։ Մրցաշարում նա մասնակցեց Իսրայելի երիտասարդական հավաքականի և Իտալիայի դեմ արտագնա խաղերին։

### Գոլերը Նորվեգիայի հավաքականի կազմում

## Պարգևներ
**Ակումբային**

 **«[[Ռուսենբորգ]]»**
*  Նորվեգիայի ֆուտբոլի առաջնություն — 2015
*  Նորվեգիայի ֆուտբոլի առաջնություն — 2016
* Նորվեգիայի գավաթի հաղթող — 2015

## Ծանոթագրություններ

## Արտաքին հղումներ
* Էջը soccerway.com կայքում
* Spillerprofil på Altomfotball.no 

Կատեգորիա:Նորվեգացի ֆուտբոլիստներ
Կատեգորիա:Նորվեգիայի հավաքականի ֆուտբոլիստներ
Կատեգորիա:Ռուսենբորգի ֆուտբոլիստներ
Կատեգորիա:Վիկինգի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Հանս Էնգնեստանգեն

**Հանս Էնգնեսքանգեն** (. ), նորվեգացի չմշկորդ։ 500 և 1500 մետր մրցատարածություններում նրա սահմանած համաշխարհային ռեկորդները չեն գերազանցվել ավելի քան 13 տարի։

## Կենսագրություն
Հանս Էնգնեսքանգեն մասնակցել է 1932 թվականին տեղի ունեցած Ձմեռային Օլիմպիական խաղերին 1000 մետր մրցատարածությամբ, սակայն չկարողացավ եզրափակիչ հասնել։
1933 թվականին Էնգնեսքանգենը չմշկասպորտի աշխարհի չեմպիոնատում դասական բազմամրցությունում արժանացավ ոսկե մեդալի, իսկ 1935 թվականին՝ բրոնզե մեդալի։ 1933, 1938 և 1939 թվականներին նա հաղթահարեց 500 մետր մրցատարածությունները, իսկ 1937 և 1938 թվականներին նա առաջինը անցավ 1500 մետր մրցատարածությունը։ 1937 թվականին Էնգնեսքանգենը չմշքավազքի Եվրոպայի չեմպիոնատում արժանացավ արծաթե մեդալի։

### Համաշխարհային ռեկորդներ
1933 թվականին Էնգնեսքանգենը հաղթահարեց 500 մետր հեռավորությունը 42.5 րոպեում` Քլաս Թունբերգի սահմանած ռեկորդը գերազանցելով։ Էնգնեսքանգենը իր սահմանած ժամանակը բարելավեց 1937 թվականի հունվարին (42,3) և 1938 թվականի փետրվարին (41,8)։ Նրա սահմանած վերջին ռեկորդը գրանցվել է 1952 թվականին։

1939 թվականին Էնգնեսքանգենը ռեկորդ սահմանեց 1500 մետր հեռավորությունն անցնելով 2:13,8 ժամանակում։ Այս վերջին ռեկորդը շարունակվեց պահպանվել ավելի քան 13 տարի շարունակ։

### Երկրորդ համաշխարհային պատերազմ
Էնգնեսքանգենը դարձավ նորվեգական այն մի քանի մարզիկներից մեկը, ով չմասնակցեց օկուպացիայի շրջանում անցկացվող սպորտային մրցումների բոյկոտին։ 1942 թվականին նա հանդես եկավ Կլագենֆուրտեում անցկացվող գերմանա-նորվեգական մրցումներում։ Պատերազմից հետո Էնգնեստանգենը, մեղադրվելով որպես թշնամուն գործակցած անձ, դատապարտվեց 2 տարվա ազատազրկման։

## Ծանոթագրություններ

Կատեգորիա:Նորվեգացի չմշկորդներ
Կատեգորիա:Աշխարհի չեմպիոններ
Կատեգորիա:Օլիմպիական մարզիկներ
Կատեգորիա:Մարզիկներ այբբենական կարգով
Զոհված օդաչուների հիշատակին նվիրված հուշարձան (Չարենցավան)

**Զոհված օդաչուների հիշատակին նվիրված հուշարձան**, 1990 թվականից մինչև 2016 թվականը զոհված 33 օդաչուների հիշատակին նվիրված հուշարձան։

## Պատմություն
Հուշարձանը կառուցվել է Կոտայքի մարզի Չարենցավան քաղաքում` 2014 թվականի նոյեմբերի 12-ին ադրբեջանական զինուժի կողմից խոցված Մի-24 ռազմական ուղղաթիռի անձնակազմի զոհված անդամներից ամենակրտսերի` Ազատ Արթուրի Սահակյանի ծննդավայրում։

Հուշարձանի բացումը տեղի է ունեցել 2016 թվականի նոյեմբերի 14-ին Մի-24-ի անձնակազմի զոհված հրամանատար, մայոր Սերգեյ Սահակյանի զույգ որդիների` Արթուրի և Ալեքսանդրի, և Արցախյան ազատամարտում զոհված ռազմական օդաչու Իոսիֆ Միքայելյանի որդու` Մամիկոնի կողմից։

Բացման արարողության ժամանակ Չարենցավանի քաղաքապետ Հակոբ Շահգալդյանը մեջբերեց հետևյալ խոսքերը. 
2019 թվականի հունիսի 29-ին հուշակոթողի տարածքում բացվեց հուշաղբյուր՝ ի հիշատակ 2018 թվականի դեկտեմբերի 4-ին Մարալիկից Բարձրաշեն լեռնային հատվածում կործանված ՀՀ ԶՈւ ՍՈւ-25 մարտական օդանավի օդաչուներ փոխգնդապետ Արմեն Բաբայանի և մայոր Մովսես Մանուկյանի։

## Նկարագրություն
Հուշարձանի վրա գրված են զոհված 33 օդաչուների անուններն ու «Սխրանքդ անմահ, հայ օդաչու» տողերը։

## Հեղինակ
Հուշարձանի հեղինակը ՀՀ զինված ուժերի զինծառայող, կրտսեր սերժանտ Սամվել Սարգսյանն է։

## Պատկերասրահ

Monument dedicated to fallen pilots 1.jpg|Զոհված օդաչուների հիշատակին նվիրված հուշարձան Չարենցավանում
Monument dedicated to fallen pilots 2.jpg|Զոհված օդաչուների անունները և «Սխրանքդ անմահ, հայ օդաչու» տողերը


## Ծանոթագրություններ

## Արտաքին հղումներ
* Հուշարձանի բացման արարողությունը
* Հայլուր լրատվականի անդրադարձը հուշարձանի բացմանը
* yerkir.am լրատվականի անդրադարձը հուշարձանի բացման արարողությանը 

Կատեգորիա:Կոտայքի մարզի հուշարձաններ
Կատեգորիա:Չարենցավան
Մեծ պարիսպը (ֆիլմ)

**Մեծ պարիսպը** (), ռեժիսոր Ժան Իմոույի 2016 թվականի ֆիլմերից, ԱՄՆ- ի և Չինաստանի միասնական աշխատանքը։ Ֆիլմի թողարկումը Չինաստանում պետք է կայանա 2016 թվականի դեկտեմբերի 16- ին, Ռուսաստանում՝ 2017 թվականի փետրվարի 2- ին, ԱՄՆ- ում փետրվարի 17- ին։

## Սյուժե
Մեծ պարիսպը կառուցել են, որպեսզի պաշտպանեն Երկնայինին յուրաքանչյուր վտանգներից, բայց այդպիսի հակառակորդի հետ չեն բախվել նույնիսկ նրա ամենահամարձակ գաղտնի զորքերը, ովքեր պաշտպանել են նրան արդեն քանի հարույրամյակներ։ Եթե ներխուժումը չկասեցնեն, աշխարհը կկործանվի։ Սուն կայսրության և XXI դարի վարձկանների առջև մեծ խնդիր է դրված։

## Դերերում

## Արտադրություն
Ֆիլմի նկարահանումները սկսվել են 2015 թվականի մարտի 30- ին Ցինդաոյում։ «Մեծ պարիսպը» ֆիլմը դառնալու է ամենաթանկ ֆիլմը, ամբողջությամբ նկարահանված Չինաստանում։

## Ծանոթագրություններ

## Արտաքին հղումներ
* Вконтакте  фильм "Великая Стена" на vk.com
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների արկածային ֆիլմեր
Կատեգորիա:2010-ականների ֆենտեզի ֆիլմեր
Կատեգորիա:2016 ֆիլմեր
Կատեգորիա:IMAX ֆիլմեր
Կատեգորիա:Legendary Pictures ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան էքշն արկածային ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Իսպաներեն ֆիլմեր
Կատեգորիա:Մանդարին լեզվով ֆիլմեր
Կատեգորիա:Չինական մարտաֆիլմեր
Կատեգորիա:Չինական ֆանտաստիկ ֆիլմեր
Կատեգորիա:Չինարեն ֆիլմեր
Կատեգորիա:Ֆանտաստիկ մարտաֆիլմեր
Հարդանգերվիդա

**Հարդանգերվիդա ազգային պարկ** (), Նորվեգիայի ամենամեծ ազգային պարկը։ Ունի 3.422 մ² մակերես։ Գտնվում է Բուսկերուդ, Հորդալան և Տելեմարկ ֆյուլքեների սահմաններում։ Ազգային պարկի կարգավիճակ է ստացել 1981 թվականին՝ հենց այդ ժամանակից էլ դառնալով զբոսաշրջային հանրաճանաչ ուղղություն։ Լեռնային զբոսաշրջության նորվեգական ընկերությունը կիրառում է փոքր տնակների և արահետների համակարգը։ Պարկի տարածքով անցնում է Բերգենսբանեն երկաթգիծը և ավտոճանապարհային 7-րդ ուղին։

## Անվան ծագում
*Հարդանգերվիդա* (Hardangervidda) անվանումը առաջացել է Հյուսիսային Նորվեգիայի Հարդանգեր (Hardanger) շրջանի անվանումից և *vidde* վերջավորությունից, որ նշանակում է «ընդարձակ հարթավայր» կամ «մեծ սարահարթ»։

## Աշխարհագրություն
Աշխարհագրական տեսանկյունից գտնվում է Հարդանգերվիդա սարահարթի վրա, որը Եվրոպայի խոշորագույն պենեպլենն է։ Բարձրագույն գագաթը 1.863 մ բարձրություն ունի։ Մեծ տարբերություն կա պարկի արևմտյան կողմի, որն աչքի է ընկնում քարքարոտ տեղանքով, և արևելյան կոմի միջև, որն ավելի հարթ է։ Երկու կողմերի կլիման ևս տարբեր է. այն ավելի խոնավ է արևմտյան մասում։ Հարթեգեն (Hårteigen) լեռնագագաթը (1690 մ) տեսանելի է սարահարթի մեծ մասից։

## Կենդանական և բուսական աշխարհ
300px|մինի|ձախից
Պարկի ալպյան կլիման բարենպաստ պայմաններ է ստեղծում արկտիկական բույսերի և կենդանիների կյանքի համար։ Պարկի տարածքում ապրող վայրի եղջերուների գլխաքանակը խոշորագույններից է աշխարհում։ 15.000 կենդանիները (1996 թվականի տվյալներով) ամբողջ տարվա ընթացքում տեղափոխվում են սարահարթով` ձմեռային արոտավայրերից իջնելով Հարդանգերվիդեի արևելյան կողմը, որտեղ բավարարվում են քարաքոսերով սնվելով։ Հնագիտական պեղումների ընթացքում հայտնաբերվել են քոչվորների մի քանի հարյուր կացարաններ քարե դարից, որոնք, ըստ երևույթին, կապված են եղջերուների խմբի տեղաշարժերի հետ։ Հնագետները հայտնաբերել են նաև հնագույն արահետ, որը կապել է Նորվեգիայի արևմտյան և արևելյան մասերը։

Սարահարթի փոփոխական կլիման զգալի ազդեցություն է թողնում բուսական աշխարհի վրա, որն ավելի հարուստ է առավել խոնավ արևմտյան մասում, քան չոր արևելքում։ Սարահարթի մեծ մասը ծածկված է չոր ու կոշտ խոտաբույսերով, քարաքոսերով։

## Ծանոթագրություններ

## Տես նաև
* Նորվեգիայի ազգային պարկեր

## Արտաքին հղումներ
* Վիքիպահեստում կան ''Հարդանգերվիդա'' թեմայով մեդիաֆայլեր

Կատեգորիա:Նորվեգիայի ազգային պարկեր
Կատեգորիա:Կատեգորիա ԲՊՀՄ II
Կատեգորիա:1981 հիմնադրումներ Նորվեգիայում
Կատեգորիա:1981 հիմնադրված բնության հատուկ պահպանվող տարածքներ
Կատեգորիա:Բուսկերուդ
Հռոմից ավելի հին մայրաքաղաքը

**Հռոմից ավելի հին մայրաքաղաքը**, ռեժիսոր Արտակ Ավդալյանի` 2014 թվականին նկարահանած փաստավավերագրական ֆիլմը։ Ֆիլմի հեղինակը Արտակ Մովսիսյանն է։

## Սյուժե
Ֆիլմը պատմում է Երևան քաղաքի մասին։ Պատմությունը սկսվում է վերջինիս հնագույն ժամանակներից, նրա հիմնադրումից և հասնում մինչև 21-րդ դար։

## Նկարահանող խումբ
* Ռեժիսոր՝ Արտակ Ավդալյան
* Հեղինակ՝ Արտակ Մովսիսյան
* Պրոդյուսեր՝ Կարեն Ղազարյան
* Կոմպոզիտոր՝ Տիգրան Կուզիկյան
* Օպերատորներ՝ Մկրտիչ Խաչատրյան, Դավիթ Վարդանյան, Խաչատուր Մարտիրոսյան, Աշոտ Մնացականյան
* Մոնտաժ և համակարգչային ձևավորում՝ Դավիթ Ավդալյան։

## Նկարահանման վայրեր
Ֆիլմի նկարահանումները իրականացվել են հիմնականում Երևանում։ Սակայն բացի Երևանը՝ նկարահանումներ են կատարվել նաև Արևմտյան Հայաստանում, մի շարք երկրներում, ի թիվս՝ Իրանի և Կանադայի, ինչպես նաև Մոսկվայում, Հռոմում և Լոնդոնում։

## Ծանոթագրություններ

## Արտաքին հղումներ
*Ֆիլմի մասին http://sharmpictures.am կայքում 
*«Հռոմից ավելի հին մայրաքաղաքը» ֆիլմը դիտել օնլայն

Կատեգորիա:2014 ֆիլմեր
Կատեգորիա:Հայկական վավերագրական ֆիլմեր
Կատեգորիա:Հայկական ֆիլմեր
Ֆրեդ Անտոն Մայեր

**Ֆրեդ Անտոն Մայեր** (, ), նորվեգացի չմշկորդ, օլիմպիական չեմպիոն, աշխարհի և Եվրոպայի չեմպիոն, աշխարհի ռեկորդակիր։

1964 թվականի Ինսբրուքի ձմեռային օլիմպիական խաղերի ժամանակ Մայերը 500 մետր հեռավորության մրցավազքում արժանացավ բրոնզե մեդալի, իսկ 10000 մետր հեռավորության մրցավազքում՝ արծաթե մեդալի։

1968 թվականի Գրենոբլի ձմեռային օլիմպիական խաղերի ժամանակ Մայերը 5000 մետր հեռավորության մրցավազքում արժանացավ ոսկե մեդալի, իսկ 10000 մետր հեռավորության մրցավազքում՝ արծաթե մեդալի։

1968 թվականին Ֆրեդ Անտոն Մայերը դարձավ աշխարհի և Եվրոպայի չեմպիոն։

Մայերը նաև հեծանվորդ էր։ 1957 և 1967 թվականներին նա դարձավ Նորվեգիայի հեծանվավազքի չեմպիոն։

## Համաշխարհային ռեկորդներ
1965-ից 1968 թվականներին Ֆրեդ Անտոն Մայերը գրանցեց 11 համաշխարհային ռեկորդ. 
* 5000 մետր — 7:28,10 (մարտի 4 1965 թվական, Նոտոդեն)
* 10000 մետր — 15:32,20 (փետրվարի 6 1966 թվական, Օսլո)
* 10000 մետր — 15:31,80 (փետրվարի 28 1967 թվական, Ինցել)
* 5000 մետր — 7:26,20 (հունվարի 7 1968 թվական, Դեյվենտեր)
* 10000 մետր — 15:29,50 (հունվարի 28 1968 թվական, Հորտեն)
* 10000 մետր — 15:20,30 (հունվարի 28 1968 թվական, Օսլո)
* 5000 մետր — 7:22,40 (փետրվարի 15 1968 թվական, Գրենոբլ)
* 3000 մետր — 4:17,50 (մարտի 7 1968 թվական, Ինցել)
* 5000 մետր — 7:16,70 (մարտի 9 1968 թվական, Ինցել)

## Լավագույն արդյունքներ
Ֆրեդ Անտոն Մայերի լավագույն արդյունքները տարբեր հեռավորություններում.
* 500 մետր — 41,80 (փետրվարի 3 1968 թվական, Դավոս)
* 1000 մետր — 1:24,30 (դեկտեմբերի 1 1968 թվական, Ինցել)
* 1500 մետր — 2:06,10 (մարտի 10 1968 թվական, Ինցել)
* 3000 մետր — 4:17,50 (մարտի 7 1968 թվական, Ինցել)
* 5000 մետր — 7:16,70 (մարտի 9 1968 թվական, Ինցել)
* 10000 մետր — 15:20,30 (հունվարի 28 1968 թվական, Օսլո)

## Ծանոթագրություններ

## Աղբյուրներ
* Fred Anton Maier (Information 1).
* Fred Anton Maier (Information2). 
* Fred Anton Maier (Information3).

Կատեգորիա:Օլիմպիական չեմպիոններ
Կատեգորիա:Նորվեգացի չմշկորդներ
Կատեգորիա:Նորվեգացի օլիմպիական չեմպիոններ
Կատեգորիա:Օլիմպիական խաղերի արծաթե մեդալակիրներ
Կատեգորիա:Օլիմպիական խաղերի բրոնզե մեդալակիրներ
Կատեգորիա:Եվրոպայի չեմպիոններ
Ֆրիտյոֆ Անդերսեն

**Ֆրիտյոֆ Անդերսեն** (, ), նորվեգացի հունա-հռոմեական ոճի ըմբիշ, օլիմպիական խաղերի բրոնզե մեդալակիր։ Հանդիսանում է առաջին նորվեգացի օլիմպիական մեդալակիրը հունահռոմեական սպրոտաձևում։

## Կենսագրություն
1920 թվականի Անտվերպենի ամառային օլիմպիական խաղերի ժամանակ մրցագորգ է դուրս եկել 67,5 կգ քաշայինների մրցումներում։ Համաձայն մրցաշարի կանոնների՝ մենամարտը տևում է երկու մրցափուլով, յուրաքանչյուրը 10 րոպե տևողությամբ, և եթե այդ ընթացքում մարզիկներից ոչ մեկը պարտեր չի կատարել մրցակցի նկատմամբ, ապա նշանակվում է 20 րոպե տևողությամբ լրացուցիչ մրցափուլ։ Լրացուցիչ մրցափուլից հետո կամ դրա ընթացքում հաղթանակը տրվում է մարզիկին մրցավարների որոշումով։ Առանձին դեպքերում հաղթողին որոշելու համար հնարավոր է նշանակել ևս մեկ մրցափուլ 10 րոպե տևողությամբ։ Սակայն մրցաշարի առաջին օրվանից հետո մրցավարները եզրակացության եկան, որ այդ դեպքում չեն կարողանա հասցնել ավարտել մրցաշարը։

Ֆրիտյոֆ Անդերսենը այդ մրցաշարում նմանատիպ մրցակցային կանոնների պայմաններում արժանացավ օլիմպիական բրոնզե մեդալի՝ մենամարտելով ապագա փոխչեմպիոն Տավե Տամինովին։

Ֆրիտյոֆ Անդերսենը մահացել է 1975 թվականի հուլիսի 24-ին Նորվեգիայի մայրաքաղաք Օսլոյում։

## Ծանոթագրություններ

Կատեգորիա:Նորվեգացի ըմբշամարտիկներ
Կատեգորիա:Օլիմպիական խաղերի բրոնզե մեդալակիրներ
Սյոնրե Լան

աջից|մինի|200px|Սյոնրե Լան կոմունան Օպլանդ ֆյուլքեի քարտեզին
**Սյոնրե Լան** (), կոմունա Նորվեգիայի Օպլանդ ֆյուլքեյում։ Կոմունայի վարչական կենտրոնը Հուվ բնակավայրն է։ Պաշտոնական լեզուն բուկմոլն է։ Զբաղեցնում է 728.39 կմ² տարածք։ Որպես Նորվեգիայի ֆյուլքե՝ ստեղծվել է 1847 թվականին։

## Սյոնրե Լանի զինանշանը
Սյոնրե Լան կոմունայի զինանշանը հաստատվել է 1985 թվականի հունիսի 21-ին և իրենից ներկայացնում է կապույտ գույնով ներկված վահան, ներքևի մասը սուր, որի վրա պատկերված են դեղին գույնի ծառի երեք գերան։ Գերանները խորհրդանշում են կոմունայի տարածքում փայտավերամշակման արդյունաբերության կարևորությունը, իսկ կապույտ գույնը՝ Նորվեգիայի մեծությամբ չորրորդ լիճը՝ Ռանսֆյորդենը։

## Բնակչություն
Համաձայն 2007 թվականի մարդահամարի տվյալների՝ Սյոնրե Լան կոմունայում բնակվում է 5853 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա՝ փոքր նվազման շեղումով։

## Պատկերասրահ

Պատկեր:Fluberg stasjon.jpg
Պատկեր:Hov kirke i Land vinter.JPG
Պատկեր:Ved Granum.jpg
Պատկեր:FV2376 Fall stasjon.jpg


## Աղբյուրներ
* Store norske leksikon.

## Արտաքին հղումներ
* Կոմունայի վիճակագրական տվյալները վերցված Նորվեգիայի վիճվարչությունից: 

## Ծանոթագրություններ

Կատեգորիա:Օպլանդ ֆյուլքեի կոմունաներ
Թոմաս Բարաթ

**Թոմաս Բոլլ Բարաթ** (, ), նորվեգացի հիսունական առաջնորդ՝ անգլիական ծագմամբ, բողոքական քահանա, քարոզիչ, գրող և երաժիշտ։ Դասական հիսունականության համար Բարաթը համարվում է եվրոպական մայրցամաքում հիսունական շարժման հիմնադիր. Նորվեգիայում և այլ երկրներում հաջողված քարոզչության համար նրան անվանում են «Եվրոպայի առաքյալ»։

## Ստեղծագործություն
Թոմաս Բարաթը գրել է ավելի քան հարյուր ավետարանական երգերի խոսքեր։ Իր որոշ երգերի համար ստեղծել է մեղեդիներ։ Բարաթը նաև բավականին թվով բանաստեղծությունններ է թարգմանել նորվեգերեն։ 1911 թվականին Բարաթը հրատարակեց «Մարանաֆա» երգերի ժողովածուն. սա նորվեգական հիսունականների եկեղեցական հիմների առաջին ժողովածուն էր։ Ժողովածուում ներառվեցին Բարաթի կողմից գրված 110 և թարգմանած 130 երգեր։ Այս ժողովածուի երգերը ցայսօր արդիական են նորվեգացիների շրջանում։ Բարաթի հաջողություններից է նաև «Ֆիլադելֆիա» ծխում եկեղեցական երգչախմբի ստեղծումը։

### Մատենագրություն
Իր կյանքի ընթացքում Բարաթը գրել է ավելի քան 300 գիրք, գրքույկ և հոդված։ Նրա ստեղծագործությունները լայնորեն տարածված էին Եվրոպայի հիսունականների շրջանում։ Դրանց մի մասը գրված է նորվեգերեն, մյուս մասը՝ անգլերեն։ Կենդանության օրոք նրա քարոզներն ու հոդվածները թարգմանվել են գերմաներեն, շվեդերեն, ֆիններեն, իսպաներեն և ռուսերեն։

* 1887 - Evangeliske sanger (տաղարան)
* 1899 - Erik Arnesen eller den store forvandlingen
* 1909 - The Gift of Prophecy (repr. 1974)
* 1909 - In the Days of the Latter Rain (rev. ed., 1928)
* 1911 - Maran ata (сборник песен)
* 1911 - To Seekers After «The Promise of the Father»
* 1919 - Den kristne dåp
* 1926 - Verdens midtpunkt, Jesus
* 1927 - Ledetråd i Guds ord: for ungdom og nyfrelste
* 1927 - When the fire fell: An outline of my life
* 1932 - Et ord til alle. Prekener.
* 1933 - De kristne menigheter
* 1933 - Kvinnens rolle i menigheten
* 1935 - Står Jesu gjenkomst for døren
* 1938 - Ekteskap, skilsmisse og gjengifte
* 1939 - Bak død og grav. Mellemtilstanden og evigheten. Finnes det et helvete?
* 1941 - Erindringer (ինքնակենսագրություն)
* անհայտ - Forvandlet
* անհայտ - Den store Glæde

## Ծանոթագրություններ

## Գրականություն
* 
* 
* 

## Տես նաև
* Հիսունականներ

## Արտաքին հղումներ
* Թ. Բ. Բարաթի կողմից հիմնված Korsets Seier ամսագիրը։

Կատեգորիա:Բողոքական կրոնական գործիչներ
Կատեգորիա:Կրոնական գործիչներ
Կատեգորիա:Հիսունականներ
Կատեգորիա:Նորվեգացի թարգմանիչներ
Լոմ (Նորվեգիա)

աջից|մինի|200px|Լոմ կոմունան Օպլանդ ֆյուլքեի քարտեզին
**Լոմ** (), կոմունա Նորվեգիայի Օպլանդ ֆյուլքեյում։ Կոմունայի վարչական կենտրոնը Ֆոսբերգոմ բնակավայրն է։ Պաշտոնական լեզուն նյունորսկն է։ Զբաղեցնում է 1968.58 կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին։

Կոմունայի տարածքով հոսում է Բյովրա գետը, որտեղ կազմակերպվում են լաստանավային մարզաձևի սիրողական և մասնագիտացված մրցումներ։

Լոմի տարածքում է գտնվում Նորվեգիայի ամենահին եկեղեցիներից մեկը՝ Լոմի ստավկիրան, որը թվագրվում է 12-րդ դարով։

## Լոմի զինանշանը
Լոմ կոմունայի զինանշանը հաստատվել է 1987 թվականի փետրվարի 6-ին և իրենից ներկայացնում է կապույտ գույնով ներկված վահան, ներքևի մասը սուր, որի վրա պատկերված են երեք արծաթագույն բահեր։ Բահերը խորհրդանշում են տվյալ տարածքում ձեռքի բահերով փորված ջրանցքների կարևորությունը կոմունայի բնակչության սոցիալ-տնտեսական կյանքում։

## Բնակչություն
Համաձայն 2007 թվականի մարդահամարի տվյալների՝ Լոմ կոմունայում բնակվում է 2407 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա՝ փոքր նվազման շեղումով։

## Պատկերասրահ

Պատկեր:Lom centrum (2).jpg
Պատկեր:Distant Surtningssua - panoramio.jpg
Պատկեր:Velká Amerika - panoramio (4).jpg
Պատկեր:Stabkirche Lom Norwegen.JPG


## Աղբյուրներ
* Store norske leksikon.

## Արտաքին հղումներ
* Կոմունայի վիճակագրական տվյալները վերցված Նորվեգիայի վիճվարչությունից: 

## Ծանոթագրություններ

Կատեգորիա:Օպլանդ ֆյուլքեի կոմունաներ
Էտնեդալ

**Էտնեդալ** (), կոմունա Նորվեգիայի Օպլանդ ֆյուլքեյում։ Կոմունայի վարչական կենտրոնը Բրուֆլատ բնակավայրն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 459.15 կմ² տարածք։ Որպես Նորվեգիայի ֆյուլքե՝ ստեղծվել է 1894 թվականի հունվարի 1-ին։

## Էտնեդալի զինանշանը
Էտնեդալ կոմունայի զինանշանը հաստատվել է 1989 թվականի հուլիսի 14-ին և իրենից ներկայացնում է կապույտ գույնով ներկված վահան, ներքևի մասը սուր, որի վրա՝ կենտրոնում, պատկերված է դեղին գույնի կամուրջ։ Այն խորհրդանշում է Նորվեգիայում քիչ քանակությամբ պահպանված քարե կամուրջներից մեկը՝ Լունդեի հին կամուրջը։

## Բնակչություն
Համաձայն 2007 թվականի մարդահամարի տվյալների՝ Էտնեդալ կոմունայում բնակվում է 1388 մարդ։ Կոմունայի բնակչության քանակը վերջին 60 տարում նվազել է։

## Պատկերասրահ

Պատկեր:Nythun høyfjellstue.jpg
Պատկեր:Spåtind.JPG
Պատկեր:FV204 med sauer II.jpg


## Աղբյուրներ
* Store norske leksikon.

## Արտաքին հղումներ
* Կոմունայի վիճակագրական տվյալները վերցված Նորվեգիայի վիճվարչությունից: 

## Ծանոթագրություններ

Կատեգորիա:Օպլանդ ֆյուլքեի կոմունաներ
Նուր Էուրդալ

աջից|մինի|200px|Նուր Էուրդալ կոմունան Օպլանդ ֆյուլքեի քարտեզին
**Նուր Էուրդալ** (), կոմունա Նորվեգիայի Օպլանդ ֆյուլքեյում։ Կոմունայի վարչական կենտրոնը Ֆագերնես բնակավայրն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 906.54 կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին։

## Նուր Էուրդալի զինանշանը
Նուր Էուրդալ կոմունայի զինանշանը հաստատվել է 1985 թվականի դեկտեմբերի 20-ին և իրենից ներկայացնում է դեղին գույնով ներկված վահան, ներքևի մասը սուր, որի վրա պատկերված են երեք հատ ձմեռային գանտեվալա ձաղիկ *(Gentiana nivalis)*, որին տեղացիները անվանում են Քրիստոսի կապույտ աչքեր։ Երեք թիվը խորհրդանշում է կոմունայի երեք հիմնական բնակավայրերը՝ Աուրդալը, Ֆագերնեսը և Լեիրը։

## Բնակչություն
Համաձայն 2007 թվականի մարդահամարի տվյալների՝ Նուր Էուրդալ կոմունայում բնակվում է 6436 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա՝ ունենալով աճման միտում։

## Պատկերասրահ

Պատկեր:Fagernes, Nord-Aurdal.JPG
Պատկեր:Valdres Folkemuseum, Nord-Aurdal.JPG
Պատկեր:Noraker.jpg
Պատկեր:Fretheimsdalsvatnet 01.jpg


## Աղբյուրներ
* Store norske leksikon.

## Արտաքին հղումներ
* Կոմունայի վիճակագրական տվյալները վերցված Նորվեգիայի վիճվարչությունից: 

## Ծանոթագրություններ

Կատեգորիա:Օպլանդ ֆյուլքեի կոմունաներ
Սյուզաննա Թոմփսոն

**Սյուզաննա Թոմփսոն** (, ), ամերիկյան հեռուստատեսության, բեմի և ֆիլմի դերասանուհի։ Նա հայտնի է իր կատարած դերերով «Փոքրիկ հսկաները» (1994), «Միսսիսիպիի հոգիները» (1996), «Պատահական սրտեր» (1999) և «Ճպուռ» (2002) ֆիլմերում և Քերեն Սեմլերի դերով ABC հեռուստաալիքի դրամա «Նորից և կրկին» հեռուստասերիալում։ 2012 թվականից 2014 թվականներին Թոմփսոնը մարմնավորել է Մոիրա Քուինին The CW հեռուստաալիքի «Նետ» հեռուստասերիալում։

## Կարիերա
Փոմսոնը ստացել է Դրամատիկ մրցանակ իր Լուիզայի դերի համար «Շայնա Մեիդել»-ում։ Նա նաև ստացել է լավագույն դերասանուհի նոմինացիան «Աստծո Ագնես»-ում իր կատարած դերի համար San Diego Critics Circle-ի շրջանակներում։ Նա հայտնի է Քերեն Սեմլերի դերով «Նորից և կրկին» և Բորգ Քունի դերով «Աստղային ճամփա։ Վոյաջեր» հեռուստասերիալներում։ Նա նաև մարմնավորել է Դենիս Հայդեքերին «Լիճը» հեռուստաֆիլմում։

2006 թվականի հունվարին նա կատարել է երկրորդական դեր NBC հեռուստաալիքի «Դանիելի գիրքը»
դրամայում։ 2006 թվականի նոյեմբերին նա մարմնավորել է Հոլիս Մանին CBS հեռուստաալիքի «NCIS» հեռուստասերիալում։ Նույն շաբաթվա ընթացքում նա նկարահանվել է «Առանց հետք»-ում։

Թոմփսոնը սկսել է նկարահանվել NBC-ի «Արքաներ» հեռուստասերիալում, որը հիմնված է Դավիթի պատմության վրա։ 2012 թվականից 2014 թվականներին մարմնավորել է Մոիրա Քուինին The CW հեռուստաալիքի «Նետ» հեռուստասերիալում։

## Անձնական կյանք
Սան Դիեոգոյի համալսարանում Թոմփսոնը հասել է դրմայի բակալավրի աստիճանի։ Նրա ամուսինը պրոֆեսոր է Սան Դիեգոյի համալսարանում։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

## Արտաքին հղումներ
* Սյուզաննա Թոմփսոնը Internet Movie Database կայքում

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Սան Դիեգոյի պետական համալսարանի շրջանավարտներ
Կատեգորիա:Թատրոնի դերասանուհիներ
Կատեգորիա:21-րդ դարի ամերիկացի կանայք
Կատեգորիա:Թատրոնի ամերիկացի դերասանուհիներ
Ենի Վալ

**Ենի Վալ** (, ), նորվեգացի երգչուհի, երգերի հեղինակ և գրող։

## Կենսագրություն
Ենի Վալը ծնվել է 1980 թվականի հուլիսի 11-ին Օսլոյում։ Մելբուրնի համալսարանում սովորել է ստեղծագործական գրովոր խոսք, իսկ Օսլոյի համալսարանում՝ գրականություն։ 1999 թվականից գրել է երգեր և արել դրանց դեմոձայնագրությունները։ 2006 թվականին կատարել է իր դեբյուտը՝ Rockettothesky բեմական կեղծանունով թողարկելով *To Sing You Apple Trees* ալբոմը, որի համար ներկայացվել է *Spellemannprisen* («Գրեմմիի» նորվեգական տարբերակը) մրցանակի «Տարվա սկսնակ»։ Երկու տարի հետո Ենի Վալը թողարկել է իր երկրորդ սկավառակը, որ կրում էր *Medea* խորագիրը և Նորվեգիայի հիթ-շքերթում զբաղեցնում է 20-րդ հորիզոնականը։ Դրան հետևում է *Viscera* սկավառակը, որ նա իր անունով թողարկում է 2011 թվականին։ Կիթառահար Հովար Վոլդենի (Håvard Volden) հետ միասին ստեղծելով Nude on Sand ֆոլկ-դուետը՝ Ենի Վալը ձայնագրում է համանուն ալբոմը (2012)։ Նրա չորրորդ՝ *Innocence Is Kinky* ալբոմի պրոդյուսերն է եղել Ջոն Պերիշը։

Երաժշտությունից բացի Ենի Վալն զբաղվում է նաև գրականությամբ ու լրագրությամբ։ 2009 թվականին հրատարակվել է նրա *Perlebryggeriet* վեպը, որ ներկայացվել է Սյորլանի գրական մրցանակ։

## Սկավառակագրություն
### Ալբոմներ
;Rockettothesky կեղծանունով
* *[[To Sing You Apple Trees]]* (2006)
* *Medea* (13 հոկտեմբերի, 2008)
;Իր անունով
* *[[Viscera]]* (2011)
* *[[Innocence Is Kinky]]* (2013)
* *[[Apocalypse, girl]]* (9 հունիսի, 2015)
* *[[Blood Bitch]]* (30 սեպտեմբերի, 2016)
;Այլ կատարողների հետ համատեղ
* 2009 – *[[Nothing Like the Love I Have for You]]* – վոկալ Egil Olsen-ի *«Hard work and fate»* երգում
* 2010 – *[[Kreken]]* – վոկալ Phonophani խմբի ալբոմի 4-րդ և 8-րդ երգերում (*«Mendel»* և *«Blåflat»* համապատասխանաբար)
* 2011 – *[[The Architect]]* – վոկալ Jens Carelius-ի ալբոմում
* 2011 – *[[Unemployed]]* – վոկալ Alog խմբի *«Et Besøk»* ալբոմի 11-րդ երգում
* 2012 – *[[Nude on Sand (альбом)|Nude on Sand]]* – Nude on Sand-ի հետ համատեղ
* 2014 – *[[Meshes of Voice]]* – Սուսաննա Վալումրյոդի հետ համատեղ
* 2014 – *[[Stay Tuned]]* – ձայնը Ռուտգեր Զյույդերվելտի նախագծում
* 2016 – *[[In The End His Voice Will Be The Sound of Paper]]* – Trondheim Jazz Orchestra-ի ու Քիմ Մայրի հետ համատեղ
* 2016 – *[[A Sense of Growth]]* – Jessica Sligter-ի հետ համատեղ

### Մինի ալբոմներ
* 2006 – *[[Cigars]]*
* 2015 – *[[Soft dick rock]]* – սահմանափակ հրատարակություն 299 օրինակով միակողմանի վինիլի վրա, պարունակում է *«Safe»* երգը

## Մատենագրություն
* *Perlebryggeriet* (2009)
* *Inn i ansiktet* (2012)

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Մելբուռնի համալսարանի շրջանավարտներ
Կատեգորիա:Նորվեգացի գրողներ
Կատեգորիա:Նորվեգացի երգչուհիներ
Կատեգորիա:Նորվեգացի կոմպոզիտորներ
Կատեգորիա:Օսլոյի համալսարանի շրջանավարտներ
Դրևյա

մինի
**Դրևյա**, Նորվեգիայի ինքնավար շրջաններից է Նուրլանում։ Դրևյա եկեղեցին կարևոր նշանակություն ունի վարչական միավորի համար։ 
thumb|left|Դրևյա եկեղեցի

## Պատմություն
Դրևյայի վարչական միավորը հիմնադրվել է 1927 թվականի հուլիսի 1-ին։ Այն առանձնացել է Վեֆսն մեծ վարչական միավորից և ստեղծել սեփական վարչական շրջանը։ Կա 964 բնակիչ այդ նոր վարչական միավորում։

1962 թվականի հունվարի 1-ին Դրևյան միացավ Ելսֆյորդի վարչական միավորին(Վերշն)։ Մինչև ձուլվելը Դրևյան ուներ 1,001 բնակիչ։

Դրևյա (գետ) գետի անունով է կոչվել ինքնավար շրջանը։ Գետը հոսում է Դրեվվանթնետից դեպի Վեֆսնյորդեն։ Գետի անունը ծագում է drav բառից, որը նշանակում է աղբ կամ անմշակ` այսպիսով նշանակելով անմաքուր ջուր։

## Ծանոթագրություններ

Կատեգորիա:Նորվեգիայի ինքնավար շրջաններ
Կատեգորիա:Վեֆսն
Կատեգորիա:1927 թվականին հիմնադրված բնակավայրեր
Սիս լեռ

**Սիս** (նաև՝ **Փոքր Արարատ**, արաբական աղբյուրներում՝ *Ալ Խավերիս, Ալ Խուվայրիս, Ալ Հուվայրիթ, Ալ Հուվայրիս, Հուայրաս, Հուվայրիս*), լեռ (լեռնագագաթ) Հայկական լեռնաշխարհում, Հայկական պար լեռնահամակարգում, նրա արևելյան ծայրակետում, Արաքսի աջ ափին, Արարատի երկու գագաթներից մեկը։ Բարձրությունը 3925 մ։ Սկսած հին, ավանդական ժամանակներից կոչվում է նաև Սիս։ Անվանվել է նաև Փոքր Արարատ, արաբական աղբյուրներում՝ Ալ Հուվայրիս (Խուվայրիս)։ Ունի հրաբխային ծագում և կառուցվածքով նման է Մեծ Մասիսին։ Վերջինից բաժանված է Անահտական լեռնանցքով։

## Ծանոթագրություններ

Կատեգորիա:Արարատ
Մուրճագլուխ շնաձուկ

::*Չշփոթել նույն կարգին պատկանող [[հսկա մուրճագլուխ շնաձուկ|հսկա մուրճագլուխ շնաձկան]] հետ*

**Սովորական մուրճագլուխ շնաձուկ**, **շնաձուկ-մուրճ** կամ պարզապես **մուրճաձուկ** (), մուրճագլուխ շնաձկների ընտանիքին պատկանող կռճիկային ձկնատեսակ։

Արդյունագործածական նշանակությունը այնքան էլ մեծ չէ։ Որոշ երկրներում օգտագործում են մուրճաձկան միսը, մաշկը, ինչպես նաև լյարդի ճարպը։ Մարդկանց վրա հարձակվում է։

## Տարածվածություն
Տարածված է Համաշխարհային օվկիանոսի մաս կազմող Հյուսիսային և ճապոնական ծովերում, ինչպես նաև Ամերիկայի Միացյալ Նահանգների հյուսիսարևելյան և Մեծ Բրիտանիա կղզու ափամերձ ջրերում։

Որոշ անկախ պոպուլյացիաներ հանդիպում են նաև Հրո երկիր հրվանդանում (Հարավային Ամերիկա) և հարակից ջրերում, Միջերկրական ծովում, Հարավային Աֆրիկայի ափամերձ հատվածում, Ցեյլոնի կղզու շրջակայքում և Ավստրալիայի ափերի մոտ։

## Նկարագրություն
Մարմնի երկարությունը հասնում է 6 մետրի։ Մուրճաձուկը կշռում է միջինում 450 կգ։ Բերանը գտնվում է մուրճաձև գլխի ստորին մասում, իսկ աչքերը՝ կողքերին։

Սնվում է բազմազան հատակային անողնաշարավորներով՝ փափկամարմիններով և գետնակերպերով, փոքր ձկներով, կաղամարներով, թմրաձկներով և այլով։ Հաճախ հարձակվում է նաև իր տեսակի մյուս առանձնյակների վրա։

Բավականին վտանգավոր ձուկ է։ Հարձակվում է մարդկանց վրա։

## Բազմացում
Կենդանածին է։ Ձագերի թիվը հասնում է 40-ի, որոնց երկարությունը կազմում է 40-50 սմ։

## Տես նաև
* Հսկա մուրճագլուխ շնաձուկ
* Կռճիկային ձկներ

## Ծանոթագրություններ

Կատեգորիա:Շնաձկներ
Կասպյան շահմահի

**Կասպյան շահմահի**, **սևծովյան շահմահի** (), ճառագայթալողակ ձկների ինֆրադասին պատկանող ծածանային ձկնատեսակ։

Ունի մի քանի տարատեսակներ, որոնք ապրում և բնադրում են խոշոր գետերում։ Անվանումը ծագել է իրանական *շահմահի* () բառից, որը թարգմանաբար նշանակում է *թագավորական ձուկ* կամ *արքայաձուկ*։

## Տարածվածություն
Հիմնականում հանդիպում է Քուռ և Սեֆիդրուդ գետերում և դրանց վտակներում։ Արդյունագործածական նշանակություն ունի Ռուսաստանի Դաշնությունում, Թուրքիայում և Իրանում։

Համարվում է Իրանի ազգային ձկնատեսակներից մեկը։ Կասպյան շահմահի տարատեսակները ապրում են Սև, Ազովի և Արալյան ծովերում։

## Նկարագրություն
Կասպյան շահմահին մարմնի համաչափ կառուցվածք ունեցող ձկնատեսակ է։ Մեջքը մուգ է, կանաչավուն երանգով, իսկ կողքի հատվածն ու փորը ունեն արծաթափայլ գունավորում։

Լողակների հիմքը վարդագույն է, իսկ եզրի հատվածը՝ գորշ։ Ունի շատ համեղ և յուղոտ միս։ Երկարությունը հասնում է 40 սմ-ի, իսկ կշիռը՝ 800-1200 գ-ի։

## Ծանոթագրություններ

Կատեգորիա:Կասպից ծովի ձկներ
Կատեգորիա:Սև ծովի ձկներ
Բեբեք

thumb|Բեբեքի ընդհանուր տեսքը Բոսֆորից

**Բեբեք** (), Ստամբուլի Բեշիկթաշ շրջանի թաղամասերից մեկը, որը գտնվում է Բոսֆորի եվրոպական ափին։ Բեբեքը սահմանակից է Ստամբուլի Էթիլեր, Արնավութքյոյ և Ռումելիհիսար թաղամասերին։ Թաղամասի մերձափնյա հատվածում է գտնվում համանուն ծովախորշը։

Թաղամասի անվանումը՝ *Bebek* թուրքերենից բառացի թարգմանվում է որպես *երեխա*։ Համարվում է, որ անվանումը ծագել է *Boğaz'ın Gözbebeği* անվան կրճատումից, ինչը թարգմանաբար, բառացի, նշանակում է *Բոսֆորի բիբ*, կամ, ավելի գրական՝ *Բոսֆորի աչքի բիբ*։

## Պատմություն
Թաղամասի կյանքի վերաբերյալ առաջին տվյալները վերաբերում են Կոստանդնուպոլսի անկման ժամանակների օսմանյան գրավոր աղբյուներին։ Կոստանդնուպոլսի գրավումից հետո, Ռումելիհիսար ամրոցի կողքի կառուցվել են մի շարք քաղաքացիական կառույցներ։

thumb|Եգիպտոսի հյուպատոսարանը Բեբեքում

Տարածքը սկսում է ակտիվորեն զարգանալ 18-րդ դարի սկզբում՝ Ահմեդ III սուլթանի կառավարման տարիներին։ Բեբեքում կառուցվում են մզկիթ, դպրոցներ, շատրվաններ, բաղնիքներ, գործարաններ և խանութներ։ Թաղամասը դառնում է խիստ բնակեցված։ Բացի թուրքերից, այստեղ բնակվել են նաև հայեր, հույներ, հրեաներ և վրացիներ։

1863 թվականին Նյու Յորքցի ձեռնարկատեր Քրիստոֆեր Ռոբերտը և ամերիկացի միսիոներ Սայրուս Հեմլինը Բեբեքում բացել են Ռոբերտ քոլեջը։ 1971 թվականին քոլեջը վերանվանվել է Բոսֆորի համալսարանի։

1902 թվականին Բոսֆորի ափին կառուցվել է Վալիդե սուլթանի ապարանքը, որտեղ ներկայումս տեղակայված է Եգիպտոսի հյուպատոսությունը։

## Բեբեքը այսօր
Բեբեքը համարվում է Ստամբուլի ամենաթանկ թաղամասերից մեկը։ Բարձր գների հետ կապված բնակչության ծախսերի և ունեցվածքի ցուցանիշները գերազանցում են միջին մակարդակը։ Բեբեքի մերձափնյա հատվածը բավականին հայտնի հանգստավայր է Ստամբուլում։ Բեբեքի ծովախորշը համարվում է բազմաթիվ նավերի և զբոսանավերի կայանատեղի։ Ափի երկայնքով կառուցված է Սուլթանգեզի պողոտան, որը իրար է կապում Բոսֆորի կամուրջը և Սելիմ Ահեղի կամուրջը։

Պատմական հիմնական վայրերն են՝ Եգիպտոսի հյուպատոսարանը (նախկին Վալիդե սուլթան ապարանքը), Բեբեքի մզկիթը, Աշիյան այգի, Աշիյան գերեզմանատունը, Աշիյան թանգարանը։ Բեբեքից դեպի հյուսիս գտնվում է Ռումելիհիսար ամրոցը։

## Ծանոթագրություններ

## Արտաքին հղումներ

Կատեգորիա:Ստամբուլի թաղամասեր
Կատեգորիա:Բոսֆոր
Կատեգորիա:Բեշիքթաշ
Türkiye Top 20

**Türkiye Top 20** (), Թուրքիայի պաշտոնական հիթ շքերթ, որը կազմվում է *[[Billboard Türkiye]]* ամսագրի կողմից։ Ցուցակը կազմվում է 2006 թվականի նոյեմբերից։ Մինչև 2009 թվականի սեպտեմբեր չարթը հրապարակվել է ամեն շաբաթ, իսկ 2009 թվականից սկսած թողարկվում է ամեն ամիս։ Շաբաթների քանակով չարթի վերին հարթակում ամենաշատը եղել է Բրիթնի Սփիրս՝ իր 3 երգով։

## Առաջին հորիզոնականում ամենաշատը եղած կատարումներ
* **13 շաբաթ**
: Բրիթնի Սպիրս — «3»
* **10 շաբաթ**
: Բրիթնի Սպիրս — «Circus» (2009)
: Դեյվիդ Գետտա ft. Քելլի Ռոուլենդ — «When Love Takes Over» (2009)
* **9 շաբաթ**
: Ռիհաննա — «Disturbia» (2008)
* **8 շաբաթ**
: Բրիթնի Սպիրս — «Womanizer» (2008)

## Հիթերի քանակով #1
: 1. Բրիթնի Սպիրս (4) — «Womanizer», «Circus», «3», «Hold It Against Me»
: 2. Շակիրա (3) — «She Wolf», «Waka Waka», «Beautiful Liar»
: 2. Ռիհաննա (2) — «Don't Stop the Music», «Disturbia»

## Արտաքին հղումներ
* Billboard Türkiye-ի պաշտոնական կայք էջ 

Կատեգորիա:Թուրքիայի երաժշտություն
Կատեգորիա:Հիթ-շքերթներ
Կատեգորիա:Billboard-ի չարթեր
Պատմության կեղծարարները. Ադրբեջան

**Պատմության կեղծարարները. Ադրբեջան**, ռեժիսոր Արտակ Ավդալյանի` 2014 թվականին նկարահանած փաստավավերագրական ֆիլմը։ Ֆիլմի հեղինակը Արտակ Մովսիսյանն է։

## Ֆիլմի մասին
Ֆիլմում նկարագրվում է պատմության մեջ ադրբեջանական կեղծարարության դեպքերի մասին։

«Պատմության կեղծարարները. Ադրբեջան» փաստավավերագրական ֆիլմը հասանելի է հայերեն, ռուսերեն, անգլերեն, թուրքերեն և պարսկերեն տարբերակներով։

## Նկարահանող խումբ
* Ռեժիսոր՝ Արտակ Ավդալյան
* Հեղինակ՝ Արտակ Մովսիսյան
* Պրոդյուսեր՝ Կարեն Ղազարյան
* Կոմպոզիտոր՝ Տիգրան Կուզիկյան
* Օպերատորներ՝ Մկրտիչ Խաչատրյան, Դավիթ Վարդանյան, Խաչատուր Մարտիրոսյան, Աշոտ Մնացականյան
* Մոնտաժ և համակարգչային ձևավորում՝ Դավիթ Ավդալյան։

## Ծանոթագրություններ

## Արտաքին հղումներ
* Ֆիլմի մասին http://sharmpictures.am կայքում 

Կատեգորիա:2014 ֆիլմեր
Կատեգորիա:Հայկական վավերագրական ֆիլմեր
Կատեգորիա:Հայկական ֆիլմեր
Սիբիրյան թառափ

**Սիբիրյան թառափ** (), ճառագայթալողակ ձկների ենթադասի մորեակերպերի կարգին պատկանող ձկնատեսակ։

Ունի արդյունագործածական նշանակություն։ Միջին արդյունագործածական քաշը կազմում է համապատասխանաբար 5-16 և 2-3 կգ։

## Տարածվածություն
Հանդիպում է Արևելյան Սիբիրի գետերում և լճերում։ Հանդիպում է ամբողջ Ռուսաստանի Դաշնության կենտրոնական և արևելյան շրջաններում, ինչպես նաև Կենտրոնական Ասիայում։

Կենտրոնական Ասիայում հանդիպում է Ղազախստանում, Մոնղոլիայում և Թուրքմենստանում։ Առաջացնում է կիսագաղթող գետային տարատեսակներ։

Աճում է դանդաղ և ապրում է շուրջ 60 տարի։

## Նկարագրություն
Միջին չափի ձուկ է։ Առավելագույն երկարությունը կազմում է 200 սմ, իսկ քաշը՝ 210 կգ; Ապրում է մոտավորապես 60 տարի։

Արուները սեռահասուն են դառնում 15-18, իսկ էգերը՝ 18-20 տարեկան հասակում։ Օբ գետում և Բայկալ լճում նրանք կշռում են 180-200 կգ, իսկ Լենա գետում՝ 60 կգ։

## Ծանոթագրություններ

Կատեգորիա:Կռճիկային ձկներ
Նորվեգիայի գյուղատնտեսության և պարենի նախարարների ցանկ

thumb|150px|Նորվեգիայի գյուղատնտեսության և պարենի նախարարության զինանշանը
Նորվեգիայի գյուղատնտեսության և պարենի նախարարը () հանդիսանում է Նորվեգիայի կառավարության Գյուղատնտեսության և պարենի նախարարության ղեկավարը։ 2013 թվականի հոկտեմբերի 16-ից այս պաշտոնը զբաղեցնում է Նորվեգիայի զարգացման կուսակցության ներկայացուցիչ Սիլվա Լիսթհուգը։ Նախարարությունը զբաղվում է գյուղատնտեսության, անտառաբուծության և սննդամթերքի հետ կապված խնդիրներով։ Նախարարությունը բաժանված է տարբեր ստորաբաժանումների, որոնցից են Նորվեգիայի գյուղատնտեսական վարչությունը, Նորվեգիայի սննդի անվտանգության վարչությունը, Նորվեգիայի անտառտնտեսության վարչույթունը։ Նախարարությունը ստեղծվել է 1900 թվականի մարտի 31-ին, իսկ առաջին նախարար նշանակվել է նախկինում Նորվեգիայի այլ նախարարական պաշտոններ զբաղեցրած Օլե Անտոն Քվամը։ Սկզբնական շրջանում նախարարությունը ուներ 8 կուսակցություններ ներկայացնող 50 աշխատակից։ Երկրորդ համաշխարհային պատերազմի ժամանակ՝ 1940-1945 թվականներին նախարարությունը տարհանվել է երկրից և տեղափոխվել Լոնդոն։

Մինչ 2004 թվականը նախարարի պաշտոնը կոչվում էր Գյուղատնտեսության նախարար։ Պաշտոնը ամենաերկար ժամանակահատվածով՝ 10 տարի, զբաղեցրել է Հանս Ուսթգարդը վարչապետ Յուհան Նուգարդսվոլդի կառավարությունում։ Վերջինս եղել է նաև ամենակարճ ժամանակահատվածով Գյուղատնտեսության նախարարի պաշտոն զբաղեցնողը՝ ընդամենը 16 օր։ Հակոն Ֆաիվը նախարարի պաշտոնը զբաղեցրել է 4 անգամ։

Ստորև ներկայացվում է Նորվեգիայի գյուղատնտեսության և պարենի նախարարների ցանկը, կուսակցական, պաշտոնի զբաղեցրած ժամանակահատվածը











## Նախարարներ

## Ծանոթագրություններ


Կատեգորիա:Նորվեգիայի գյուղատնտեսություն
գյուղատնտեսություն
Կատեգորիա:Ցանկեր:Նորվեգիա
«Marvel Comics»-ի ֆիլմերի ցանկ

«Marvel Comics»-ի կոմիքսների հիման վրա ստեղծված խաղարկային և անիմացիոն ֆիլմերը։

## Ֆիլմեր

## Սերիալներ

## Marvel imprints
;Icon Comics

;Malibu Comics

### [[Marvel One-Shots]]

## Անիմացիոն Ֆիլմեր

## Մուլտսերիալներ

## Ծանոթագրություններ

Կատեգորիա:Marvel Comics
Կատեգորիա:Կոմիքսների ցանկ
Կատեգորիա:Ֆիլմեր սուպերհերոսների մասին
Նորվեգիայի մշակույթի պատմության թանգարան

**Նորվեգիայի ազգային մշակույթի թանգարան**, գտնվում է Օսլոյի արևմուտքում գտնվող Բիգդոյ կղզու վրա։ Թանգարանում գտնվում են Նորվեգիայի բոլոր շրջանների, էթնիկ խմբերի պատկանող նշուշների մեծ հավաքածուներ։ Այն նաև ներառում է փոքրիկ քաղաքներից և գյուղական շրջաններից այստեղ վերաշինված ավելի քան 150 շինությունների բացօթյա թանգարան։ Այս թանգարանի հարևանությամբ են գտնվում Վիկինգների նավերի թանգարանը, Ֆրամի թանգարանը, Կոն-Տիկի թանգարանը և Նորվեգիայի ծովային թանգարանը։

## Պատմություն
Նորվեգիայի ազգային մշակույթի թանգարանը հիմնադրվել է 1894 թվականին գրադարանավար և պատմագետ Հանս Աալի կողմից (1867-1946)։ Ներկայիս սեփականության հիմանական մասը այն ձեռք բերեց 1898 թվականին։ Ժամանակավոր ցուցադրության շինությունները կառուցելուց և որոշ գյուղական շինություններ վերաշինելուց հետո թանգարանը կարող էր իր դռները բացել հանրության առջև 1901 թվականին։ 1907 թվականին Օսկար 2-րդ արքայի հավաքածուն, որ թանգարանի հարևանությամբ էր գտնվում, միացվեց թանգարանին։ Նրա հինգ վերաշինված շինությունների համալիրը, որոնց կենտրոնում է Գուլի ստավկիրկա եկեղեցին, համարվում է աշխարհի առաջին բացօթյա թանգարանը՝ հիմնադրված Հնդեվրոպական լեզուներ 1881 թվականին։ Թանգարանի տնօրենը Հանս Աալն է եղել մինչև իր մահը։ Նրա կառավարման ժամանակ թանգարանը մեծ առաջընթաց ունեցավ թե տարածքի, թե հավաքածունների, թե շինությունների և թե այցելուների թվով։ 1947 թվականին թանգարանի տնօրենը դարձավ Ռեյդար Կյելբերգը և թանգարանի տնօրենը մինչ 1974 թվականը։ 1990 թվականից մինչև 2000 թվականը թանգարանի տնօրենն է եղել Էրիկ Ռուդենգը։ 2001 թվականից թանգարանի տնօրենն է Օլավ Աարասը։

## Ծանոթագրություններ

Կատեգորիա:1894 հիմնադրված թանգարաններ
Կատեգորիա:1894 հիմնադրումներ Նորվեգիայում
Կատեգորիա:Օսլոյի թանգարաններ
Կատեգորիա:Թանգարաններ բաց երկնքի տակ
Կատեգորիա:Ազգագրական թանգարաններ
Սկզբնական կոդ (ֆիլմ)

**Սկզբնական կոդ** (, ՄՀԱ՝ [sɔːrs koʊd]), ռեժիսոր Դանկոն Ջոնսի տեխնոթրիլլերը։ Շնորհահանդեսը տեղի է ունեցել 2011 թվականի մարտի 11-ին SXSW փառատոնի ժամանակ։

## Սյուժե
Կապիտան Քոթլեր Սթիվենսը ուշքի է գալիս Չիկագոյում Շոն Ֆենթրես անունով մարդու մարմնում՝ մի գնացքում, որտեղ նա ծանոթացել էլ Քրիստինա անունով աղջկա հետ։ Նախքան նա կհասկանար, թե ինչ է կատարվում, սարսափելի պայթյունը ոչնչացնում է գնացքը։

Սթիվենսն արթնանում է պատիճի ներսում, որտեղ նրան համակարգչի էկրանի միջոցով ողջունում է ռազմական հագուստով մի կին՝ Քոլին Գուդվինը, և Սթիվենսին է փոխանցում, որ նա գտնվում է «Սկզբնական կոդ» ծրագրի ներսում, որը թույլ է տալիս տեղավորվել մարդու մարմնի մեջ՝ նրա կյանքի վերջին 7 րոպեներին։ Նախկինում՝ այդ օրը ռումբը պայթել է և ոչնչացրել գնացքը։ Սթիվենսի առաջադրանքն էր գտնել ռումբը և պարզել, թե ով է ստեղծել այն, նախքան մեկ այլ ռումբ, այս անգամ ռադիոակտիվ ռումբ, կպայթի Չիկագոյի ինչ-որ տեղամասում, որը կարող է հանգեցնել միլիոնավոր մարդկանց մահվան։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների գիտաֆանտաստիկ էքշն ֆիլմեր
Կատեգորիա:2010-ականների էքշն թրիլեր ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:2011 ֆիլմեր
Կատեգորիա:StudioCanal ֆիլմեր
Կատեգորիա:Summit Entertainment ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Կանադական ֆիլմեր
Կատեգորիա:Չիկագոյում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Չիկագոյում
Կատեգորիա:Ֆրանսիական թրիլեր ֆիլմեր
Կատեգորիա:Ֆրանսիական ֆիլմեր
Կատեգորիա:Ֆիլմեր ժամանակի միջով ճանապարհորդության մասին
Ֆրանգոկաստելո

**Ֆրանգոկաստելո ամրոց** (), վենետիկյան ամրոց Հունաստանի Կրետե կղզու վրա։ Նախկինում այս վայրում եղել է համանուն գյուղական բնակավայր, որը ներկայումս քանդված է։

Ֆրանգոկաստելոն համարվում է ամենալավ պահպանված վենետիկյա ամրությունը ոչ միայն Կրետեում, այլև ամբողջ Հունաստանում։ Ամրոցը գտնվում Կրետեի Ստաֆկիոնի նոմոսում՝ Խորա Ստաֆկիոն քաղաքից 15 կմ դեպի արևելք։

## Պատմություն
Ամրոցը կառուցվել է 1371-1374 թվականներին՝ վենետիկցիների կողմից։ Ֆրանգոկաստելոյի ամրոցը կառուցվել է ծովահենների հարձակումներից պաշտպանվելու և Ստաֆկիոնում կարգ ու կանոն հաստտելու համար։

Ամրոցի վենետիկյան անվանումն է *Սուրբ Նիկիտայի ամրոց*։ Այն կոչվել է ի պատիվ դրա շրջակայքում գտնվող եկեղեցու, որի ավերակները պահպանվել են Ֆրանգոկաստելոյի ամրոցից ոչ հեռու։ Ամրոցի «Ֆրանգոկաստելո» անվանումները տրվել է տեղացիների կողմից, որը բառացիորեն թարգմանաբար նշանակում է *օտարերկրացիների ամրոց*։ Ի վերջո այն դարձել է ամրոցի հիմնական անվանումը։

Վենետիկի հանրապետության տիրապետության շրջանում ամրոցը գրեթե չի օգտագործվել։ Առաջին անգամ այն օգտագործվել է Օսմանյան կայսրության տիրապետության շրջանում։

1770 թվականին ամրոցը ծառայել է Կրետեի ապստամբության համար։ 1827 թվականի մայիսի 17-ին մոտ հարյուր ձիավորներ և 600 զինվորներ՝ հույն անվանի զորավար Հատզիմիհալիս Դալիանիսի () գլխավորությամբ փորձել են ազատագրել Կրետեն և գրավել ամրոցը։

Այդ ժամանակ 8000 թուրքերը Մուստաֆա փաշայի գլխավորությամբ պաշարեցին Ֆրանգոկաստելոն և գազանաբար տապալեցին ապստամբներին։

## Պատկերասրահ

Frangokastello June 5 2015 6.JPG
Frangokastello 1.jpg
Frangokastello Südwestturm.jpg
Frangokastello Südseite.jpg


## Տես նաև
* Կուլես

## Ծանոթագրություններ

## Արտաքին հղումներ
* Ֆրանգոկաստելոյի ամրոց, Կրետե 
* Φραγκοκάστελο και «Δροσουλίτες» 

Կատեգորիա:Ամրոցներ այբբենական կարգով
Կատեգորիա:Հունաստանի ամրոցներ
Նուբուեն

**Նուբուեն** (, ), փոքր բնակավայր Շպիցբերգեն բևեռային կղզեխմբի Արևմտյան Շպիցբերգենում։ Տեղակայված է Լոնգյիր վարչական կենտրոնի մոտ և գործնականում վերջինիս արվարձանն է։

## Պատմություն
Գյուղը հիմնադրվել է 1946-1947 թվականներին «2Բ հանքավայրի» *(հետագայում վերանվանվել է «Սանտա Կլաուսի հանքավայր»)* աշխատողների կողմից։ 20-րդ դարի երկրորդ կեսին դարձել է Լոնգյիրի կարևոր հատվածը, քանի որ այստեղ է տեղակայված եղել միակ պարենային խանութը։

Նուբուենը հանդիսանում է Շպիցբերգենի մշակութային և զբոսաշրջային կենտրոնը։ Բնակավայրի տարածքում տեղակայված է երկու հյուրանոց, շպիցբերգյան գեղարվեստական պատկերասրահը և ստեղծագործական կենտրոնը, ռեստորան գիշերային ակումբ, կինոթատրոն, ինչպես նաև Սվալբարդի միջազգային համալսարանի կամպուսը։

## Տեղադրություն
Նուբուենը տեղակայված է «Սարկոֆագ» *()* լեռան լանջին՝ Լոնգյիրից 2,5 կմ հեռավորության վրա։ Կենտրոնական փողոցի երկարությունը 100 մետր է։

2002 թվականից գյուղը ընդգրկված է Լոնգյիբուրգեն համայնքի կազմում՝ չնայած համարվում է առանձին բնակավայր։ Նուբուենի և Լոնգյիրի միջև տեղակայված է դպրոցը, իսկ Սվալբարդի օդանավակայանը գտնվում է գյուղից 6 կմ հեռու։ Օդանավակայանից դեպի գյուղ և հակառակ ուղղությամբ գործում է ավտոբուսային երթուղի։

Նուբուենից արևմուտք՝ Սվերդրուպբյուեն գետի ափին, գտնվում են գյուղի հին բնակատեղին, որը կոչվել է Էիներ Սվերդրուպի անունով։ Վերջինս հանդիսանում էր «Store Norske» ընկերության ինժեներ, ով Երկրորդ համաշխարհային պատերազմի ժամանակ ղեկավարել է բրիտանական զինուժի աջակցությամբ իրականացվող «Ֆրիտամ» ռազմագործողությունը։ Այդ կապակցությամբ երբեմն Նուբուենը երբեմն անվանում են արևելյան Սվարդրուպբյուեն ():

## Պատկերասրահ

Պատկեր:Night Longyearbyen.jpg|Նուբուենը բևեռային գիշերվա ժամանակ
Պատկեր:Longyearbyen Svalbard.jpg|Սվարդրուպբյուենը (ձախից) և Նուբուենը (աջից)
Պատկեր:Longyearbyen Nybyen Sarkofagen IMG 2949.jpg|«Սարկոֆագ» լեռը


## Ծանոթագրություններ

## Արտաքին հղումներ
* UNIS — Լոնգյիբուրգենի քարտեզ:
* Guesthouse 102 Նուբուենի պատմություն: 

Կատեգորիա:1946 թվականին հիմնադրված բնակավայրեր
Կատեգորիա:1947 թվականին հիմնադրված բնակավայրեր
Կատեգորիա:Շպիցբերգենի բնակավայրեր